Nadat hy promoveer met ’n doktorsgraad in die preekkunde aan die Universi­teit van Pretoria, word hy in 1953 hoogleraar aan die Teologiese Fakulteit aldaar. Met sy dosentskap, maar ook as lid van sinodes en kerklike kommissies, en deur sy geskrifte lewer hy ’n belangrike bydrae tot sy vakgebied van die praktiese teologie, sending- en godsdienswetenskap. Hy het veel gedoen ten opsigte van die besinning oor die kerklike liturgiek* (veral wat betref kerkmusiek en -argitektuur) en was die skrywer van etlike gewilde Bybelse dagboeke.